Diari Oficial de la Generalitat Valenciana


Sumari del DOGV 9204, del 28-10-2021 (2021/10618)

RESOLUCIÓ de 7 d'octubre de 2021, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat de les comunitats autònomes, per un import global de 751.224.699,12 euros, per a finançar operacions derivades de l'execució del mecanisme compartiment Fons de liquiditat autonòmic, del Fons de finançament a comunitats autònomes per a l'exercici 2021. Expedient 06.031/21-158.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10036


Data del document
:   07-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 d'octubre de 2021, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat de les comunitats autònomes, per un import global de 875.044.790,12 euros, per a finançar operacions derivades de l'execució del mecanisme compartiment Fons de liquiditat autonòmic, del Fons de finançament a comunitats autònomes per a l'exercici 2021. Expedient 06.031/21-158. [2021/10999]  
En el marc del que s'estableix en el Reial Decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic, el Consell, en la sessió de 26 de febrer de 2021, va aprovar l'acord per a sol·licitar l'adhesió al Fons de liquiditat autonòmica (FLA) per a l'exercici 2021 i es va comprometre a complir totes les obligacions i condicions establides a aquest efecte en la normativa en vigor, amb els diferents acords que s'adopten en desplegament d'aquesta, amb el programa que resulte aplicable per a 2021, així com el que s'establisca en qualsevol disposició que desplegue aquest mecanisme de finançament.  
La Comissió Delegada del Govern per a Assumptes Econòmics, el passat 25 de juny va adoptar un acord pel qual s'assignen els recursos addicionals destinats a cobrir necessitats pendents de finançar derivades de la desviació de l'objectiu de dèficit 2020, dels quals a la Comunitat Valenciana s'assignen 128.951.072 euros.  
Aquesta assignació de fons a la Comunitat Valenciana per a l'exercici 2021, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes establits en l'Acord de la Comissió Delegada del Govern per a Assumptes Econòmics, autoritzat segons el que s'estableix en l'article 48.2.j de la Llei de pressupostos vigent, que permet atendre, d'acord amb els criteris que fixa el Programa per a l'aplicació del compartiment Fons de liquiditat autonòmic del Fons de finançament a comunitats autònomes per al 2021, obligacions incloses en el compte de creditors per operacions pendents d'aplicar en el pressupost.  
  
A càrrec d'aquest endeutament i en els termes i les condicions establits en els articles 44 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es considera oportuna l'aprovació d'una generació de crèdits en el pressupost d'ingressos, per un import global de 217.989.274,12 euros.  
D'aquesta xifra, 531.427.291.,00 euros es destinaran a incrementar, en el pressupost de despeses, les dotacions de la línia T0319, «Prestacions farmacèutiques», del capítol 4 del subprograma 412.23, Prestacions farmacèutiques, de la Conselleria de Sanitat Universal i Salut Pública, 80.717.102,28 euros per a la reobertura de la línia de concessió directa S5523, Infraestructura i patrimoni. Diputació de València, en el capítol 7 del programa 454.10, Promoció cultural, patrimoni artístic i museus, a l'efecte de regularitzar els imports abonats a la Diputació de València derivats del conveni que es va subscriure el 24 de març de 1998, per a l'execució d'un programa d'inversions en infraestructura cultural i d'actuacions puntuals en el patrimoni artístic de la Província de València; i 600.000 euros per a incrementar la línia S3171, «Ajudes programa ERASMUS», del capítol 4 del programa 422.60, Universitat i estudis superiors, de la Conselleria d'Innovació, Universitats, Ciència i Societat Digital.  
D'altra banda, és procedent la comptabilització corresponent de la contrapartida en el pressupost a la Resolució del conseller d'Hisenda i Model Econòmic de 9 de juliol de 2021, per la qual es va autoritzar una ampliació de crèdit per un import total de 066.722.053,84 euros en els capítols 2 i 6 del programa 412.2, Prestacions assistencials, farmacèutiques i complementàries, en virtut del que s'estableix en l'article 48 de la Llei 1/2015, de la Generalitat, d'hisenda pública del sector públic instrumental i de subvencions, i en l'article 22, apartats 1.v i 2.d, de la Llei 4/2020 de pressupostos de la Generalitat per a l'exercici 2021, dels quals 032.195.638,78 euros es van destinar al capítol 2, subprograma 412.22 i els restants 4.656.018,06 al capítol 6 dels subprogrames 412.22 i 412.28.  
Amb aquesta finalitat, d'acord amb el que s'estableix en l'acord del Consell esmentat anteriorment, i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21, 22 i 24 de la Llei 4/2020 de pressupostos de la Generalitat per a l'exercici 2021, aquesta Conselleria d'Hisenda i Model Econòmic, adopta la següent resolució:  
  
Primer  
Autoritzar un augment del pressupost d'ingressos en l'aplicació 34.82.91.036.91, «Préstecs a llarg termini ens del sector públic», per un import de 958.855.445,12 euros.  
  
Segon  
Autoritzar un augment en el pressupost de despeses en les aplicacions i pels imports següents, que impliquen la reobertura de la línia S5523, «Infraestructures i patrimoni. Diputació de València».  
  
Aplicació Línia Denominació línia Import  
26.23.93.266.16.8 S5523 Infraestructura i patrimoni. Diputació de València 08.684.479,28  
35.45.82.235.18.6 T0319 Prestacions farmacèutiques 605.571.245,00  
05.23.30.447.13.1 S3171 Ajudes programa ERASMUS 600.000,00  
Total     204.417.270,28  
  
  
Tercer  
Autoritzar la contrapartida en el pressupost a la Resolució de 9 de juliol de 2021, del conseller d'Hisenda i Model Econòmic, per la qual es va autoritzar una ampliació de crèdit per un import total de 583.174.655,84 euros en els capítols 2 i 6 del programa 412.2, Prestacions assistencials, farmacèutiques i complementàries, en virtut del que s'estableix en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22, apartats 1.v i 2.d, de la Llei 4/2020, de pressupostos de la Generalitat per a l'exercici 2021 dels quals 638.184.638,78 euros es van destinar al capítol 2, subprograma 412.22 i els restants 4.656.018,06 al capítol 6 dels subprogrames 412.22 i 412.28.  
  
València, 7 d'octubre de 2021.- El conseller d'Hisenda i Model Econòmic: Vicent Soler i Marco.